***Tisztelt Szülők!***

Szeretettel köszöntjük Önöket a 2021/2022-es tanév elején.

A tanévvel kapcsolatban néhány általános információt szeretnénk Önök felé tolmácsolni.

**A tanévnyitó ünnepség időpontja**: 2021. 09. 01. szerda 0900 óra ünneplőruha kötelező. A gyerekek a szokásos időben 750-ig érkezzenek be az iskolába.

**A tanévnyitó helyszíne**: jó idő esetén az iskolaudvar, rossz idő esetén a sportcsarnok.

A legtöbb osztály ezen a napon tartja 1130 után a tanév **első szülői értekezletét**, megjelenésükre számítunk. (a gyermekek felügyeletét az asszisztensek biztosítják)

A tanulókat 1130 után vagy a szülői értekezlet után haza lehet vinni. Aki igényelt ebédet, azokat a gyerekeket 1230 után engedjük haza. Amennyiben ügyeletet kértek, 1600-ig kérjük vigyék el gyermeküket az első napon.

A Cházár **kollégiumba beköltöző tanulók** szülei részére engedélyezett a beköltözés napján a kollégiumban történő tartózkodás és a beköltözés segítése.

Az **általános** **iskolás gyermekeket** szeptember 2-tól az eddig megszokott módon a főépület bejáratánál az iskolaépület előtt adják át a kollégáknak és ugyan ott vehetik át a kollégáktól az írásban rögzített időpontokban. Az **első és második osztályos tanulókat** 2 héten keresztül (09.10-ig) 1 fő szülő a **tanteremig kísérheti,** de az iskola épületében maximum 5 percig lehet, maszkban tartózkodniuk és kézfertőtlenítést továbbra is alkalmazniuk kell.

Kérjük, hogy szeptember elsején az intézménybe érkezve éljenek a kézfertőtlenítés lehetőségével és kérjük a biztonságos kapcsolattartás szabályainak szem előtt tartását is.

A tanszereket első napon már hozhatják magukkal. Az ingyenes tankönyvek kiosztásra kerülnek, kérjük kössék be őket, lássák el gyermekük nevével, osztályával!

Továbbá lázasan se szülők, se iskolások ne látogassák az intézményt!

Betegség esetén, kérjük a legrövidebb időn belül vegyék fel a kapcsolatot az osztályfőnökkel.

Köszönettel:

Vác, 2021. 08. 29.

**Tajthy Szilvia**

tagintézmény-vezető